als_Latn dik_Latn sag_Latn
Akuzat e Doshit, Berisha te henen ne prokurori per te deshmuar
Për herë të parë gjatë karrierës së tij politike, ish-kryeministri Sali Berisha pritet të paraqitet të hënën në prokurori për të dhënë dëshminë e tij në lidhje me pretendimet e bëra publike nga Tom Doshi se kryeparlamentari Meta ka paguar për ekzekutimin e tij gjashtë muaj më parë.
Sipas ftesës së prokurorisë, Berisha duhet të paraqitet në organin e akuzës në orën 09.00 të mëngjesit të së hënës. Po ashtu ftesa është dërguar edhe për deputetin demokrat të Lezhës Mhill Fufi, për të cilin deputeti i përjashtuar nga PS Tom Doshi pretendon se ka qenë objektiv i atentatit të porositur nga Meta. Ai do të dëshmojë në orën 11.00 të së hënës, ndërsa në reagimin e parë zyrtar mbi këtë çështje, Fufi tha se nuk kishte pasur asnjë informacion për planin e pretenduar nga Doshi. Ndërsa Berisha do duhet të përgjigjet për deklaratën që dha nga Kuvendi se e ka ditur tre muaj më parë për atentatin.
als_Latn als_Latn als_Latn